***CENTAR ZA REHABILITACIJU VARAŽDIN***

***PODRUŽNICA PUSTODOL***

***Donja Stubica, Pustodol 29 g***

***tel : 049/286-100, 049/286-070***

***fax : 049/286-376***

***e-mail : pustodol@dom-lekic.com***

|  |
| --- |
|  |

(u nastavku teksta: Centar) i

***obveznik plaćanja***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***za korisnika*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

zaključili su slijedeći

## U G O V O R

## O PRUŽANJU USLUGA U CENTRU I NAKNADI ZA SMJEŠTAJ

***GLAVA I***

* ***OPĆE ODREDBE***

**Č l a n a k 1.**

Ovim se Ugovorom utvrđuju: uvjeti za prijem korisnika u Centar, opseg i kvaliteta usluga, prava i dužnosti korisnika i Centra kao davatelja usluga, mjere za slučaj povreda tih prava i dužnosti, prestanak boravka i otpuštanje korisnika.

***GLAVA II***

* ***UVJETI ZA PRIJEM***

**Č l a n a k 2.**

Osobe zainteresirane za smještaj u Centar trebaju Komisiji za prijem i otpust korisnika koja se sastoji od socijalnog radnika, voditelja odjela njege i brige o zdravlju, liječnika specijalista opće medicine, ravnatelja Centra i predstojnika Podružnice dostaviti slijedeću dokumentaciju:

* Zamolbu za smještaj (obrazac se dobiva u Centru)
* Liječničku potvrdu (obrazac se dobiva u Centru) i ostalu dokumentaciju vezanu uz zdravstveno stanje (anamneza, otpusna pisma, spec. nalazi i mišljenja i sl.)
* Osobnu iskaznicu (preslika)
* Zdravstvenu iskaznicu i iskaznicu dopunskog osiguranja

Potpisom ovog ugovora korisnik (zakonski zastupnik, skrbnik korisnika) daje izričitu suglasnost Centru za rehabilitaciju Varaždin da izradi presliku i arhivira u dosje korisnika osobne dokumente koji su mu potrebni za izvršavanje obveza iz ovog ugovora.

Preslika navedenih osobnih dokumenata kao i podaci navedeni u istima mogu se obrađivati samo za navedenu svrhu.

**Č l a n a k 3.**

Komisija za prijem i otpust, po primitku i pregledu dokumentacije, obavještava korisnika o daljnjem postupku. Ako su svi kapaciteti Centra popunjeni potencijalni korisnik se po svojoj želji stavlja na listu čekanja.

Ugovor se može sklopiti na određeno ili neodređeno vrijeme uz probni rok u trajanju od 8 dana, za vrijeme kojeg pružatelj usluge može otkazati ugovor o smještaju ukoliko se ustanovi da pružatelj ustanove ne može adekvatno zbrinuti korisnika zbog njegovog psihofizičkog stanja.

Ako korisnik nije u mogućnosti useliti u roku koji je dogovoren, dužan je uplatiti opskrbninu bez troškova prehrane, a u protivnom se Centar ne obvezuje osigurati rezervaciju smještaja. Troškovi prehrane iznose 3,58 EUR-a dnevno preračunati u kune po srednjem tečaju Hrvatske narodne banke.

***GLAVA III***

* ***OPSEG I KVALITETA USLUGA***

**Č l a n a k 4.**

U svrhu zadovoljavanja socijalno zdravstvenih potreba korisnika, Centar pruža slijedeće oblike smještaja: privremeni i dugotrajni smještaj.

Centar u okviru smještaja pruža:

* Usluge brige o zdravlju - 24 satna skrb medicinskih sestara i tehničara, svakodnevna liječnička vizita, usluga pratnje i prijevoza za potrebe korištenja zdravstvene zaštite izvan Centra ukoliko se ne može osigurati na drugi način
* Usluge njege koja obuhvaća pomoć pri održavanju osobne higijene kroz 24 sata (npr. pomoć pri kupanju, pranju kose, brijanju, pomoć pri oblačenju, svlačenju, hranjenju, uzimanju tekućine, mijenjanju položaja u krevetu, obavezu javljanja na signalno zvono i pomoć pri obavljanju drugih svakodnevnih aktivnosti)
* Usluga stanovanja koja obuhvaća pospremanje soba i sanitarnih prostora, redovno čišćenje i održavanje zajedničkih unutarnjih i vanjskih prostora, pranje, glačanje i pomoć pri slaganju osobnog rublja, odjeće i obuće
* Usluge prehrane kojima se osiguravaju tri dnevna obroka, dijetalna prehrana za osobe koje boluju od dijabetesa, a prema potrebi i druge vrste dijetalne prehrane. Također se osiguravaju prilagođeni obroci: kašasti, tekuće kašasti, za prehranu sondom i sl.
* Usluge socijalnog rada i organiziranja slobodnog vremena
* usluge psihosocijalne rehabilitacije:

Fizioterapijski tretman prema zdravstvenim indikacijama 2 sata tjedno.

Radno terapijski tretman 2x tjedno po 45 minuta i to 1 individualni i 1 grupni tretman

* Usluge savjetovanja kod otpusta koje mogu pružiti fizioterapeut, medicinska sestra, radni terapeut ili socijalni radnik.

Centar može pružati usluge smještaja za osobe oboljele od Alzheimerove demencije i drugih oblika demencije ovisno o stadiju bolesti (obavezno je dostaviti dokumentaciju ne stariju od 2 mjeseca).

**Cijena smještaja u Centru za rehabilitaciju Varaždin, Podružnica Pustodol, iznosi:**

* ***33,00 EUR-a za jednokrevetnu sobu***, dnevno po osobi, preračunato u kune po srednjem tečaju Hrvatske narodne banke.
* ***22,00 EUR-a za dvokrevetnu sobu****,* dnevno po osobi, preračunato u kune po srednjem tečaju Hrvatske narodne banke.

Za privremeni kratkotrajni smještaj (kraći od mjesec dana) cijena smještaja dnevno po osobi uvećava se za 10%.

Za bračni par, roditelje i djecu te braću i sestre cijena smještaja umanjuje se za 10% po osobi.

O promjeni cijene Centar je dužan izvijestiti obveznika plaćanja smještaja 30 dana unaprijed. Srednji tečaj EUR-a računa se prvog dana u tekućem mjesecu.

Korisnik je dužan podmiriti troškove za lijekove, troškove ortopedskih pomagala, zdravstvene preglede izvan Centra, te troškove bolničkog liječenja ako nisu pokriveni zdravstvenim osiguranjem.

Centar pruža dodatne usluge fizikalne terapije i radne terapije koje se obračunavaju po posebnom Cjeniku dodatnih usluga za korisnike smještaja.

Po zahtjevu korisnika organiziramo pružanje slijedećih usluga:

\* proslava imendana, rođendana, obljetnica te drugih svečanosti po želji korisnika

\* pregled kod liječnika po izboru korisnika

\* usluge frizera, kozmetičara, pedikera i slično

Troškove navedenih usluga podmiruje korisnik usluga.

***GLAVA IV***

* ***PRAVA I DUŽNOSTI KORISNIKA I PRUŽATELJA USLUGA***

**Č l a n a k 5.**

Smještajem u Centar korisnici prihvaćaju prava i obveze utvrđene ovim Ugovorom i kućnim redom Centra.

**Č l a n a k 6.**

Svaki korisnik ima pravo pritužbe ravnatelju, predstojniku podružnice ili vlasniku zbog povrede prava ili drugih nepravilnosti za koje smatra da su mu učinjene.

**Č l a n a k 7.**

Dozvoljava se unošenje vlastitog TV aparata, hladnjaka, djelomično namještaja i ostalih osobnih stvari u Centar.

Premještanje i mijenjanje inventara /namještaja može se vršiti uz odobrenje odgovorne osobe.

**Č l a n a k 8.**

Kod oštećenja inventara i uređaja kojima se služe korisnici, do kojeg je došlo namjerno, korisniku se zaračunava puna cijena troškova popravka ili zamjene istog.

Šteta se naplaćuje jednokratno ili u ratama (najduže kroz 6 mjeseci), ovisno o prihodima i visini štete.

Sve štete koje se naplaćuju jednokratno, korisnici su dužni podmiriti u roku od 30 dana od nastanka štete.

**Č l a n a k 9.**

Opskrbnina se plaća unaprijed za tekući mjesec, najkasnije do petog u mjesecu.

U slučaju neurednog plaćanja korisnik se obvezuje da će za svaki zakašnjeli iznos platiti Centru zakonsku zateznu kamatu od dana zakašnjenja pa sve do potpune isplate.

Obveza plaćanja smještaja teče od dana zaključivanja ugovora bez obzira na to da li korisnik koristi usluge Centra (dakle i u slučaju rezervacije).

**Č l a n a k 10.**

Korisnik može privremeno odsustvovati iz Centra. Svako odsustvo koje traje duže od jednog dana, korisnik usluga dužan je najaviti najmanje jedan dan ranije dežurnoj sestri Centra, te se potpisati u evidenciju odsutnosti korisnika.

**Č l a n a k 11.**

Korisnik je za vrijeme od tri dana privremenog odsustvovanja iz Centra dužan platiti punu cijenu usluge i za te dane.

Za vrijeme najavljenog izbivanja iz Centra, u trajanju duljem od tri dana uzastopno, korisnik je dužan plaćati cijenu usluge umanjenu za troškove prehrane od dana izbivanja do dana povratka.

**Č l a n a k 12.**

Za korisnika koji bez prethodne najave izbiva iz Centra neprekidno dulje od šest dana, smatrat će se da je samovoljno napustio Centra, te se prekida ugovor o smještaju.

**Č l a n a k 13.**

Obveza plaćanja smještaja između korisnika usluga i obveznika plaćanja usluge koji su navedeni ovim ugovorom je solidarna.

**Č l a n a k 14.**

Centar se obvezuje da će prostorije, namještaj, opremu i uređaje koji se daju na korištenje, predati korisniku u ispravnom stanju .

Korisnik je dužan osigurati pohranu osobnih dragocjenosti, stvari ili gotovog novca.

Za stvari, novac i dragocjenosti koje nisu pohranjene na siguran način, Centar ne snosi nikakvu odgovornost.

**Č l a n a k 15.**

U slučaju prekida smještaja srodnici su dužni u roku od tri dana isprazniti sobu od osobnih stvari korisnika. Centar se obvezuje čuvati osobne stvari jedan mjesec, a nakon toga Centar raspolaže tim stvarima.

Imovinom korisnika koji nemaju bližih srodnika, a korisnik se prethodno nije izjasnio kome je ostavlja, raspolaže Centar.

***GLAVA V***

* ***PRESTANAK UGOVORA***

**Č l a n a k 16.**

Obje ugovorne strane su sporazumne da se ugovor može otkazati:

1. Centar može otkazati korisniku:

* u slučaju kada se obveznik plaćanja usluga ne pridržava odredaba članka 8. ovog ugovora na način da niti nakon pisane opomene zbog neplaćanja dospjelih obveza ne izvrši plaćanje u roku od 8 dana;
* u slučaju kršenja odredaba o kućnom redu te remećenja javnog reda i mira, bilo od korisnika usluga, obveznika plaćanja, rodbine ili bilo kojih posjetitelja korisnika usluga,
* u slučaju da korisnik usluga, obveznik plaćanja, rodbina ili bilo koji drugi posjetitelj korisnika usluga dođe u takav sukob s osobljem Centra da svakodnevna uobičajena komunikacija ili uobičajeno obavljanje usluga Centra više nije moguće, odnosno ako bilo koja od gore navedenih osoba ne surađuje s osobljem Centra u mjeri u kojoj je to potrebno za normalno funkcioniranje Centra u odnosu na korisnika usluga;
* u slučaju promjene psihofizičkih sposobnosti koje utječu na ponašanje korisnika u toj mjeri da je potreban boravak u ustanovi zatvorenog tipa;
* i u drugim slučajevima kada tako odluči Komisija za prijem i otpust.

U slučaju kada Centar otkazuje korisniku izvan probnog roka, otkazni rok iznosi 30 dana, a teče od dana uručenja pismenog otkaza.

1. Korisnik može otkazati smještaj u svako doba na slijedeći način:

* Usmenim otkazom ugovora uz poštivanje otkaznog roka i odredbi ugovora
* Pisanim otkazom koji se uručuje ravnatelju, predstojniku Podružnice, voditelju odjela njege i brige o zdravlju ili socijalnom radniku

Centar će u roku 30 dana izvršiti povrat novca za neizvršene usluge.

**Č l a n a k 17.**

U slučaju prestanka Ugovora korisnik se obvezuje da će Centar napustiti najkasnije s danom otkaznog roka i da će tom prilikom prostorije, namještaj, opremu i uređaje koje je koristio predati u urednom i ispravnom stanju u kojem ih je i preuzeo prilikom useljenja u Centar. Pri tome je potrebno uzeti u obzir promjene do kojih je došlo poradi redovne upotrebe.

***GLAVA VI***

* ***ZAVRŠNE ODREDBE***

**Č l a n a k 18.**

Ako stranke koje potpisuju ugovor ne mogu riješiti sporove koji nastaju iz ovog Ugovora sporazumno, spor će rješavati Općinski sud u Varaždinu .

**Č l a n a k 19.**

Ovaj Ugovor vrijedi od \_\_\_\_\_\_\_\_\_\_\_\_\_\_\_\_\_\_\_\_\_do \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

za smještaj u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sobi.

**Č l a n a k 20.**

Ugovor je sastavljen u dva istovjetna primjerka od kojih Centar zadržava jedan primjerak, a drugi primjerak pripada korisniku.

**Č l a n a k 21.**

Korisnik (zakonski zastupnik, skrbnik) svojim potpisom potvrđuje da je upoznat da sukladno Općoj Uredbi o zaštiti podataka može tražiti potvrdu o obradi, izvršiti uvid u svoje osobne podatke, ispraviti ili dopuniti osobne podatke, prigovoriti daljnjoj ili prekomjernoj obradi, blokirati nezakonitu obradu, zatražiti brisanje osobnih podataka.

Korisnik (zakonski zastupnik, skrbnik) svojim potpisom potvrđuje kako je od strane Voditelja obrade upoznat kako sve informacije vezane za obradu osobnih podataka može dobiti upitom na adresi Centra za rehabilitaciju Varaždin, Podružnica Pustodol, Pustodol 29g, Donja Stubica, neposredno od službenika za zaštitu osobnih podataka te upitom putem elektroničke pošte službenika za zaštitu osobnih podataka – [gdpr-sluzbenik@dom-lekic.com](mailto:gdpr-sluzbenik@dom-lekic.com).

**Č l a n a k 22.**

Ugovorne strane preuzimaju prava i obveze iz ovog Ugovora te ga u znak prihvaćanja vlastoručno potpisuju.

**Mjesto :** \_\_\_\_\_\_\_\_\_\_\_\_\_\_\_\_ **Datum :** \_\_\_\_\_\_\_\_\_\_\_\_\_\_\_\_\_

***OBVEZNIK PLAĆANJA: PREDSTOJNIK PODRUŽNICE:***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***KORISNIK USLUGA:***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**